Παιδικός Διαγωνισμός Τραγουδιού Eurovision 2017

Ο Παιδικός Διαγωνισμός Τραγουδιού Eurovision 2017 ήταν ο 15ος ετήσιος Παιδικός Διαγωνισμός Τραγουδιού Eurovision Διεξήχθει στις 26 Νοεμβρίου 2017, στο Olympic Palace, στην Τιφλίδα της Γεωργίας. Αυτή ήταν η πέμπτη φορά που ο διαγωνισμός θα φιλοξενείται από την προηγούμενη νικήτρια χώρα. Το επίσημο λογότυπο και το σλόγκαν "Shine Bright" ("Λάμψε Δυνατά") παρουσιάστηκαν τον Μάιο του 2017 στον Διαγωνισμό Τραγουδιού Eurovision 2017 στο Κίεβο σε συνέντευξη τύπου. Δεκαέξι χώρες συμμετείχαν στον φετινό διαγωνισμό, με την Πορτογαλία να επιστρέφει για πρώτη φορά από το 2007. Ωστόσο, η Βουλγαρία και το Ισραήλ αποχώρησαν. Ο νικητής του διαγωνισμού ήταν η Πωλίνα Μπογκούσεβιτς, η οποία εκπροσώπησε τη Ρωσία με το τραγούδι "Wings", σηματοδοτώντας τη δεύτερη φορά που η Ρωσία κέρδισε τον Παιδικό Διαγωνισμό Τραγουδιού Eurovision (μετά το 2006 αντίστοιχα). Η Γεωργία και η Αυστραλία τερμάτισαν στη δεύτερη και στην τρίτη θέση, αντίστοιχα.

 Η EBU επιβεβαίωσε, τον Φεβρουάριο 2017, πως ο διαγωνισμός θα διεξαχθεί στη Γεωργία. Αυτή θα είναι η πρώτη φορά που η Γεωργία θα φιλοξενήσει τον διαγωνισμό, παρά τις 3 νίκες που έχει κάνει. Στις 26 Φεβρουαρίου 2017, επιβεβαιώθηκε πως η Τιφλίδα θα είναι η πόλη που θα διεξαχθεί ο διαγωνισμός. Στις 16 Μαρτίου 2017, ανακοινώθηκε πως το Tbilisi Sports Palace θα είναι ο χώρος διεξαγωγής. Στις 9 Αυγούστου, επιβεβαιώθηκε πως ο χώρος διεξαγωγής θα είναι το Olympic Palace και όχι το Tbilisi Sports Palace, επειδή οι υποδομές είναι πιο κατάλληλες για τις αποστολές των χωρών, τους δημοσιογράφους και το κοινό. Κατά τη διάρκεια της συνέντευξης τύπου του νικητή στον Διαγωνισμό Παιδικού Τραγουδιού Eurovision 2016, ο Jon Ola Sand, υπεύθυνος για τα live events, ανακοίνωσε ότι η EBU θα προσκαλούσε να υποβάλλουν υποψηφιότητες για την φιλοξενία του διαγωνισμού του 2017, ο οποίος αναμένεται να διεξαχθεί μέσα στον Νοέμβριο 2017. Η Δημόσια Ραδιοτηλεόραση της Γεωργία (GPB) ανακοίνωσε στις 22 Νοεμβρίου 2016 ότι έχει ξεκινήσει συζητήσεις με την EBU για την φιλοξενία του διαγωνισμού. Το να γίνεται η πρώτη πρόταση για την φιλοξενία του διαγωνισμού στην νικήτρια του προηγούμενου είναι κάτι που η EBU εισήγαγε για πρώτη φορά στον διαγωνισμό του 2013. Στις 12 Μαΐου 2017, η GPB και η EBU επιβεβαίωσαν πως το slogan του διαγωνισμού είναι "Shine Bright" ("Λάμψε Δυνατά"), κατά τη διάρκεια συνέντευξης τύπου, στο Διεθνές Εκθεσιακό Κέντρο Κιέβου στην Ουκρανία (Διοργανώτρια χώρα του Διαγωνισμού Τραγουδιού Eurovision 2017). Το επίσημο λογότυπο του διαγωνισμού παρουσιάστηκε και αυτό στη συνέντευξη τύπου. Στις 3 Οκτωβρίου 2017, ανακοινώθηκε ότι η Έλεν Καλαντάντζε και η Λίζι Ζαπαρίντζε θα παρουσιάσουν τον διαγωνισμό. Η Japaridze είναι το πρώτο άτομο ηλικίας κάτω των δεκαέξι ετών που παρουσιάζει ποτέ την Παιδική Eurovision, καθώς και ο πρώτος πρώην συμμετέχοντας που φιλοξένησε μια έκδοση του διαγωνισμού. Προηγουμένως, εκπροσώπησε τη Γεωργία στη Junior Eurovision του 2014. Η Καλαντάντζε είναι τηλεοπτική παρουσιάστρια και τραγουδίστρια, όπου προηγουμένως ήταν τραγουδίστρια φωνητικών στη Γεωργιανή συμμετοχή στη Eurovision του 2010, "Shine", της Σοφία Νιζχαράντζε. Στις 9 Αυγούστου, επιβεβαιώθηκε πως θα συμμετέχουν 16 χώρες στον διαγωνισμό. Η Πορτογαλία συμμετείχε για πρώτη φορά από το 2007, ενώ η Βουλγαρία και το Ισραήλ αποχώρησαν, λόγω αναδιοργάνωσης και διάλυσης αντίστοιχα, του ραδιοτηλεοπτικού τους φορέα. 1.^ Διαδικτυακή ψηφοφορία Για να συμμετάσχει μια χώρα στον Διαγωνισμό Παιδικού Τραγουδιού Eurovision, πρέπει να είναι ενεργός μέλος της EBU. Είναι άγνωστο αν η EBU έχει στείλει προσκλήσεις συμμετοχής στα 56 ενεργά μέλη, όπως γίνεται και στον Διαγωνισμό Τραγουδιού Eurovision. Αυστρία – Η εθνική ραδιοτηλεόραση της Αυστρίας, ORF, ανακοίνωσε στις 31 Μαΐου 2017, πως δεν θα κάνουν το ντεμπούτο τους στην Junior Eurovision 2017, ενώ δεν έχουν σκοπό να το κάνουν τα επόμενα χρόνια. Βέλγιο – Η εθνική ραδιοτηλεόραση του Βελγίου, Vlaamse Radio- en Televisieomroeporganisatie (VRT), ανακοίνωσε στις 30 Μαΐου, πως δεν θα επιστρέψουν στον διαγωνισμό το 2017. Βουλγαρία – Στις 23 Μαΐου 2017, η εθνική ραδιοτηλεόραση της Βουλγαρίας, Bulgarian National Television (ΒΝΤ), επιβεβαίωσε τη συμμετοχή της χώρας. Ωστόσο, στις 7 Ιουνίου ανακοινώθηκε πως επειδή ο φορέας θα κάνει εκλογές για τον Γενικό Διευθυντή του, το BNT απέσυρε την συμμετοχή του. Ως αποτέλεσμα, στη λίστα με τις συμμετέχουσες χώρες που δημοσιεύθηκε στις 9 Αυγούστου 2017, η Βουλγαρία δεν ήταν μέσα. Δανία – Στις 2 Ιουνίου 2017, επιβεβαιώθηκε πως και τα δύο δανέζικα μέλη της EBU, DR και TV2, αρνήθηκαν να συμμετέχουν στον διαγωνισμό. Εσθονία – Στις 25 Ιουνίου 2017, επιβεβαιώθηκε πως ο εσθονικός ραδιοτηλεοπτικός φορέας, Eesti Rahvusringhääling (ERR), δεν θα κάνει το ντεμπούτο του φέτος. Ισλανδία – Στις 27 Ιουνίου 2017, ο ισλανδικός ραδιοτηλεοπτικός φορέας, RÚV, ανακοίνωσε πως δεν θα συμμετάσχουν για πρώτη φορά το 2017. Ισπανία – Στις 3 Ιουλίου 2017, ο ισπανικός ραδιοτηλεοπτικός φορέας, Radiotelevisión Española (RTVE), ανακοίνωσε πως δεν θα επιστρέψει στον φετινό διαγωνισμό. Κροατία – Ο εθνικός ραδιοτηλεοπτικός φορέας της Κροατίας, Hrvatska radiotelevizija (HRT), επιβεβαίωσε πως προσπαθεί να κάνει δυνατή την επιστροφή της χώρας στον διαγωνισμό. Ωστόσο, ο HRT δεν έχει πάρει ακόμα τελική απόφαση. Η Κροατία δεν περιλαμβανόταν στην επίσημη λίστα συμμετεχόντων. Λετονία – Στις 19 Μαΐου 2017, ο εθνικός ραδιοτηλεοπτικός φορέας της Λετονίας, Latvijas Televīzija (LTV), ανακοίνωσε πως δεν θα επιστρέψει στον διαγωνισμό, το 2017. Λιθουανία – Στις 12 Ιουλίου 2017, ο εθνικός ραδιοτηλεοπτικός φορέας της Λιθουανίας, Lithuanian National Radio and Television (LRT), ανακοίνωσε πως δεν θα επιστρέψει φέτος στον διαγωνισμό. Μολδαβία – Στις 20 Ιουλίου 2017, η εθνική ραδιοτηλεόραση της Μολδαβίας, TeleRadio-Moldova (TRM), ανακοίνωσε πως δεν θα επιστρέψουν στον διαγωνισμό, το 2017. Ουγγαρία – Στις 13 Ιουλίου 2017, ο ουγγρικός ραδιοτηλεοπτικός φορέας, Médiaszolgáltatás-támogató és Vagyonkezelő Alap (MTVA), φαινόταν πως δεν είχε αποκλείσει την πιθανότητα για συμμετοχή στον διαγωνισμό, ωστόσο η τελική απόφαση θα αποφασιζόταν αργότερα. Στις 17 Ιουλίου 2017, ο MTVA ανακοίνωσε πως θα αποφάσιζαν για το αν η Ουγγαρία θα συμμετέχει στον διαγωνισμό ή όχι, στα τέλη Ιουλίου. Στις 25 Ιουλίου 2017, ο MTVA ανακοίνωσε πως δεν θα συμμετάσχει για πρώτη φορά, το 2017. Σλοβενία – Στις 18 Μαΐου 2017, ο σλοβενικός ραδιοτηλεοπτικός φορέας, Radiotelevizija Slovenija (RTV SLO), ανακοίνωσε πως δεν θα επιστρέψει φέτος στον διαγωνισμό. Σουηδία – Στις 24 Μαΐου 2017, η σουηδική ραδιοτηλεόραση, Sveriges Television (SVT), ανακοίνωσε πως δεν θα επιστρέψει φέτος. Φινλανδία – Στις 26 Μαΐου 2017, ο φινλανδικός φορέας, Yle, επιβεβαίωσε πως δεν θα κάνει το ντεμπούτο του το 2017. Ισραήλ - Ο κρατικός ραδιοτηλεοπτικός φορέας του Ισραήλ (ΙΒΑ) στις 14 Μαΐου έκλεισε. Ο νέος φορέας Israeli Public Broadcasting Corporation δεν είναι ενεργό μέλος της EBU με αποτέλεσμα να μην μπορεί να συμμετέχει στον διαγωνισμό. Ωστόσο το IPBC θα καταθέσει αίτημα στην EBU για να γίνει ενεργό μέλος. Στις 6 Ιουλίου, ανακοινώθηκε ότι έγινε συμφωνία ανάμεσα στο IPBC και στην EBU όπου επιτρέπει τον φορέα να πάρει μέρος σε διαγωνισμούς της EBU όπως η Junior Eurovision, χωρίς απαραίτητα να είναι ενεργό μέλος. Αλλά, στις 9 Αυγούστου 2017 το Ισραήλ δεν ήταν στην λίστα με τις συμμετέχουσες χώρες στον φετινό διαγωνισμό. Συμμετέχουσες χώρες Μη συμμετέχουσες χώρες Διαγωνισμός Τραγουδιού Eurovision 2017 Διαγωνισμός Χορωδίας Eurovision 2017 Διαγωνισμός Νέων Χορευτών Eurovision 2017 Επίσημη Ιστοσελίδα